S-5358/2019

Dómur

Mál þetta, sem dómtekið var 18. nóvember 2019, var höfðað með ákæru lögreglustjórans á höfuðborgarsvæðinu, dags. 9. október 2019, á hendur:

„X, kt. [...]

[...], fyrir kynferðisbrot, með því að hafa:

1) [...]. júlí 2017 dreift 15 ljósmyndum og 1 kvikmynd sem sýna börn á kynferðislegan eða klámfenginn hátt á skráardeilingarforritinu [...] undir notendanafninu [...].

2) Um nokkurt skeið fram til [...]. september 2017 aflað sér og haft í vörslum sínum 176 ljósmyndir og 882 myndskeið á tölvu af gerðinni [...], 45 ljósmyndir og 875 myndskeið á minnislykli af gerðinni [...] og 5013 ljósmyndir og 823 myndskeið á hörðum disk af gerðinni [...], sem sýna börn á kynferðislegan eða klámfenginn hátt, en myndefnið var haldlagt af lögreglu við húsleit á heimili ákærða að [...].

Telst þetta varða við 1. mgr. 210. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar og jafnframt er gerð sú krafa að tölva af gerðinni [...], minnislykill af gerðinni [...] og harður diskur af gerðinni [...] sem innihéldu framangreint myndefni og sem lögreglan lagði hald á við rannsókn málsins verði gerð upptæk, samkvæmt 1. tölul. 1. mgr. 69. gr. a. laga nr. 19/1940.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru.

Ákærði hefur ekki áður verið fundinn sekur um refsiverðan verknað. Hann hefur gengist greiðlega við brotum sínum og iðrast þeirra. Þá liggur fyrir í málinu vottorð sálfræðings sem ákærði hefur verið í meðferð hjá frá því í [...] 2017. Fram kemur að hann hafi mætt reglubundið í viðtöl og sinni þeim enn. Í vottorðinu kemur fram að vanlíðan ákærða hafi verið mikil og borið á sjálfsvígshugsunum. Þá hafi sjálfsásökun verið áberandi sérstaklega gagnvart fjölskyldu hans. Fram kemur að ákærði hafi glímt við fíknitengda hegðun í gegnum tíðina og hafi sótt í ýmis konar klámefni. Þá hafi hann orðið fyrir áföllum í gegnum tíðina sem hafi enn frekar ýtt undir vanda hans. Meðferðarvinna hafi gengið vel og hann tekist á við gjörðir sínar. Í þeirri vinnu hafi ekki komið fram vísbendingar um að hann væri haldinn barnagirnd. Miði meðferðarvinna að því að draga úr líkum á frekari óviðeigandi hegðun, viðhalda stöðugleika, draga úr kvíða og auka jákvæða virkni.

Framangreind atriði þykja að mati dómsins horfa til refsimildunar. Til refsiþyngingar horfir að um er að ræða alvarleg brot sem teljast til kynferðisbrota. Þá var um afar mikið efni að ræða þó aðeins litlum hluta þess hafi verið dreift og sama efnið hafi komi fyrir oftar en einu sinni. Telst brot ákærða stórfellt í skilningi 1. mgr. 210. gr. a. almennra hegningarlaga þegar litið er til magns og efnis sem mikið til er af allra grófasta tagi. Þá ber við ákvörðun refsingar að líta til þeirra hagsmuna sem í húfi eru en markmið refsinga fyrir vörslur á efni sem sýna börn á kynferðislegan og klámfenginn hátt er að styrkja vernd barna gegn kynferðislegri misnotkun, m.a. í tengslum við gerð slíks efni. Gildir einu þó ákærði hafi ekki greitt fyrir efnið.

Meðferð málsins hefur dregist hjá ákæruvaldinu af ástæðum sem ákærða verður ekki verið kennt um en rannsókn stóð yfir með hléum frá 2017 allt til júní 2019. Ákæra var gefin út 9. október 2019.

Samkvæmt framansögðu og með vísan til 1., 5., 6., 8. tl. 1. mgr. 70. gr. og 77. gr. almennra hegningarlaga, þykir hæfileg refsing ákærða ákveðin fangelsi í tólf mánuði en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Dómurinn telur með hliðsjón af því sem fram kemur í vottorði sálfræðings, rétt að binda frestun á fullnustu refsingar ákærða jafnframt því sérstaka skilyrði samkvæmt 1. tl. 3. mgr. 57. gr. almennra hegningarlaga að hann sæki stuðningsviðtöl hjá A sálfræðingi eins og ástæða þykir til og ekki sjaldnar en þrisvar sinnum á ári.

Ákærði skal, með vísan til lagaákvæða í ákæru sæta upptöku á ljósmyndum og tækjabúnaði sem innihélt myndefni það sem í ákæru greinir og lögreglan lagði hald á við rannsókn málsins.

Ákærða ber, með vísan til 1. mgr. 235. gr. laga nr. 88/2008, að greiða allan sakarkostnað málsins, sem er málsvarnarþóknun skipaðs verjanda, B-kk-ef E-kk-ef hdl., 252.960 krónur en tekið er tillit til vinnu lögmannsins á rannsóknarstigi.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, X, sæti fangelsi í tólf mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940. Framangreind frestun skal einnig bundin skilyrði að hann sæki stuðningsviðtöl hjá A sálfræðingi eins og ástæða þykir til og ekki sjaldnar en þrisvar sinnum á ári.

Ákærði sæti upptöku á [...] tölvu, [...] minnislykli og [...] hörðum disk.

Ákærði greiði málsvarnarþóknun skipaðs verjanda síns B-kk-ef E-kk-ef lögmanns, 252.960 krónur.

S-kvk-nf H-kvk-nf (sign.)

------------------

Rétt endurrit staðfestir:

Héraðsdómi Reykjavíkur 22. nóvember 2019 en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Dómurinn telur með hliðsjón af því sem fram kemur í vottorði sálfræðings, rétt að binda frestun á fullnustu refsingar ákærða jafnframt því sérstaka skilyrði samkvæmt 1. tl. 3. mgr. 57. gr. almennra hegningarlaga að hann sæki stuðningsviðtöl hjá A sálfræðingi eins og ástæða þykir til og ekki sjaldnar en þrisvar sinnum á ári.

Ákærði skal, með vísan til lagaákvæða í ákæru sæta upptöku á ljósmyndum og tækjabúnaði sem innihélt myndefni það sem í ákæru greinir og lögreglan lagði hald á við rannsókn málsins.

Ákærða ber, með vísan til 1. mgr. 235. gr. laga nr. 88/2008, að greiða allan sakarkostnað málsins, sem er málsvarnarþóknun skipaðs verjanda, B-kk-ef E-kk-ef hdl., 252.960 krónur en tekið er tillit til vinnu lögmannsins á rannsóknarstigi.

S-kvk-nf H-kvk-nf héraðsdómari kveður upp dóm þennan.

Ákærði, X, sæti fangelsi í tólf mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940. Framangreind frestun skal einnig bundin skilyrði að hann sæki stuðningsviðtöl hjá A sálfræðingi eins og ástæða þykir til og ekki sjaldnar en þrisvar sinnum á ári.

Ákærði sæti upptöku á [...] tölvu, [...] minnislykli og [...] hörðum disk.

Ákærði greiði málsvarnarþóknun skipaðs verjanda síns B-kk-ef E-kk-ef lögmanns, 252.960 krónur.

S-kvk-nf H-kvk-nf (sign.)

------------------

Rétt endurrit staðfestir:

Héraðsdómi Reykjavíkur 22. nóvember 2019